section_heading: Kritike
paragraph_text: "Film Nevia Marasovića “The Show Must Go On” je za mene jedan od svjetlijih momenata novijeg hrvatskog filma. Ući u SF žrvanj s budžetom od 0 kuna mogu samo najhrabriji, a kad je to još pritom redatelju prvi film, u meni izaziva strahopoštovanje. Nevio je uspio napraviti vrlo kvalitetan SF film, napet, brz, pun odličnih efekata, a opet koji nosi i određenu poruku i kritiku današnjeg društva prepunog jeftinog senzacionalizma."